Sclerogibbidae

Caenosclerogibbinae
 Probethylinae
 Sclerogibbinae
 Sclerogibbodinae

Sclerogibbidae er en familie av stilkvepser. De er en ganske artsfattig familie, med ca. 30 kjente, nålevende arter. De er knyttet til spinnfotinger (Embioptera) og larven utvikler seg som parasitoider på nymfetstadiet av disse. Selv om gruppen i dag er artsfattig, er den gammel. Arten Sclerogibbodes embioleia er beskrevet fra begynnelsen av kritt-tiden.

 Utseende 
Små (1 – 6 mm), slanke, svarte vepser. Hannene er fullt vingede, hunnene ofte vingeløse. Hodet er mer eller mindre trekantet sett fra siden, med nyreformede fasettøyne. Antennene er nokså kraftige, trådformede, og består av 20 eller flere ledd. De er festet under en "hylle" som skyter fram fra ansiktet. Forkroppen (thorax) er avlang og smal. Beina er nokså korte og kraftige, mellom- og bakbeina er festet nær bakkanten av thorax, langt skilt fra frambeina. Vingene, om de finnes, er avrundede, med utydelig vingemerke (pterostigma). det er en eller to lukkede celler rundt midten av forvingen. Bakkroppen er slank, med seks synlige ryggplater (tergitter), festet til forkroppen med en kort "stilk".

 Levevis 
Denne familien lever som parasitoider på insektordenen spinnfotinger (Embioptera). Disse lever selskapelig inne i tette silkespinn på trestammer eller lignende. Sclerogibbidene er sjeldne insekter, de fleste funnene er fra tørre og halvtørre områder.

 Utbredelse 
Familien er utbredt over hele verden i varme områder. I Amerika og Australia forekommer bare slekten Probethylus. I Europa er det kjent fem arter i slektene Poggiana og Sclerogibbus. Afrika har 14 kjente arter fordelt på tre slekter. Gruppen finnes også i Sørøst-Asia.

 Systematisk inndeling / europeiske arter 

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Chrysidoidea
 Familien Sclerogibbidae Ashmead, 1902
 Underfamilien Sclerogibbodinae Engel & Grimaldi, 2006 – mest primitive gruppe, én fossil art fra Nedre kritt, Libanon
 Sclerogibbodes embioleia Engel & Grimaldi, 2006
 Underfamilien Caenosclerogibbinae Argaman, 1988 – Afrika
 Slekten Caenosclerogibba Yasumatsu, 1958 – to arter i Afrika
 Underfamilien Probethylinae Argaman, 1988
 Slekten Probethylus Ashmead, 1902 – én art i Afrika, fire i Amerika, seks i Australia
 Underfamilien Sclerogibbinae Ashmead, 1902
 Slekten Neosclerogibba Koch, 1995
 Slekten Poggiana Argaman, 1993
 Poggiana pilosella Argaman, 1993
 Slekten Sclerogibba Riggio & Stefani-Perez, 1888 – 11 arter i Afrika, fire i Europa:
 Sclerogibba crassifemorata Riggio & Stefani-Perez, 1888
 Sclerogibba dissimilis Stefani, 1956
 Sclerogibba magrettii Kieffer, 1913
 Sclerogibba mancinii (Masi, 1933)

 Kilder 
 Penteado-Dias, A.M. & von Achterberg, C. (2002) First record of the genus Probethylus Ashmead (Sclerogibbidae: Probethylinae) from Brazil, with descriprion of a new species. Zool. Med. Leiden 76: 105-107.  
 Sclerogibbid wasps of Africa and Madagascar. 

 Eksterne lenker 

 Bilde:  

Kategori:Vepser